Kære nye 1I- kursist på HF-Centret Efterslægten.

Velkommen til 1. I som er en klasse, hvor I alle sammen har enten musik, billedkunst eller mediefag som kunstnerisk fag.

I kommer til at have det sjovt sammen og vi tutorer vil gøre alt for, at I kommer til at føle jer godt tilpas på skolen.

I jeres første uge efter sommerferien kommer I til at møde os tutorer og vi har selvfølgelig planlagt et program sammen med alle de andre tutorer, så I lærer hinanden at kende ligeså hurtigt som vi gjorde.

Vi vil tage imod jer første skoledag med et klasseskilt og gå med jer op i jeres klasselokale sammen med jeres lærere, og i løbet af dagen vil vi give jer en rundtur på skolen. Vi vil også være sammen med jer til andre introarrangementer i løbet af introperioden

Vi vil også i løbet af introforløbet fortælle jer om Kursistrådet og COFU, som er skolens café- og festudvalg. I har nemlig også mulighed for at blive medlem af kursistrådet COFU, hvilket er en rigtig god idé at overveje, hvis I vil være med til at præge skolen og møde endnu flere folk fra de andre klasser.

Nyd sommerferien og glæd jer til august. Vi ses!

Kærlig hilsen

Karoline, Sara og Kira

